Alþjóðlega matsfyrirtækið Fitch Ratings hefur hækkað lánshæfismat Ríkissjóðs Íslands fyrir langtímaskuldbindingar í erlendri mynt í BBB + frá BBB og hækkað lánshæfismatið fyrir langtímaskuldbindingar í innlendri mynt í A - frá BBB + . Þetta kemur fram í fréttatilkynningu frá Seðlabanka Íslands sem barst fjölmiðlum nú í kvöld . Þá hefur matsfyrirtækið einnig hækkað lánshæfismatið fyrir skammtímaskuldbindingar í erlendri mynt í F2 frá F3 og hækkað landseinkunnina í BBB + frá BBB . Horfur fyrir lánshæfismat á langtímaskuldbindingum eru stöðugar . Samkvæmt fréttatilkynningu frá Fitch Ratings vegur aðgerðaráætlun stjórnvalda til losunar fjármagnshafta þyngst í hækkuninni . Matsfyrirtækið telur aðgerðaráætlunina trúverðuga og að hún muni taka vel á þeim greiðslujafnaðarvanda sem fyrir liggur . Auglýsing Aðrir þættir sömuleiðis mikilvægir Þá telur Fitch að losun hafta muni bæta umhverfi atvinnulífsins . Þar að auki mun framkvæmd áætlunarinnar og tengd fullnusta á uppgjöri þrotabúa gömlu bankanna færa ríkissjóði umtalsverða búbót og bæta verulega erlenda stöðu þjóðarbúsins . Aðrir þættir höfðu líka sitt að segja varðandi hækkunina á lánshæfi ríkissjóðs . „ Frá síðustu endurskoðun Fitch hefur skuldastaða hins opinbera batnað . Skuldir hins opinbera sem hlutfall af vergri landsframleiðslu hafa lækkað úr 96.5 prósentum árið 2011 í 81.2 prósent 2014 . Frumjöfnuður hefur verið jákvæður frá 2012 , “ eins og segir í fréttatilkynningunni frá Seðlabankanum . Þá reiknar Fitch með að skuldahlutfallið lækki í 74,6 prósent á yfirstandandi ári og nái 63,3 prósentum árið 2017 . „ Stöðugleikaframlagið ætti að færa ríkissjóði verulega búbót , en fjármála - og efnahagsráðuneytið hefur tilkynnt um að hagnaðurinn verði notaður til að greiða niður skuldir fremur en að auka ríkisútgjöld . Vegna óvissu um tímasetningu og fjárhæð eru fjárhagsleg áhrif stöðugleikaframlagsins ekki talin með í grunnspám Fitch . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .